《答李侍郎嘉定庚辰冬之官成都至城外驿侍郎亦赴镇常得相遇于道惠诗答之》
宋代·崔与之

柏竹老岁寒，梅矾澹春风。邂逅万里桥，相对双鬓蓬。

论心岂无酒，举盏不忍空。恐渠道旁嗤，咄咄醉颊红。

送以静观颐，答以晦养蒙。障尘马上去，意气如飞鸿。

荆州旧分虎，武陵世凭熊。所至相劳苦，父老携儿童。

地偏舞袖长，鸡脊牛鼎丰。甘棠子孙枝，蒙密成芳丛。

闻之白玉堂，起草谁其工。要为官择人，颇牧还禁中。

胸藏经济方，医国收全功。世事俱尘土，惟有汗竹公。

雨足芎茁苗，风暖蒲长茸。离索抱孤影，目断三峡东。

作者简介：崔与之（1158～1239）南宋名臣。字正子，一字正之，号菊坡，谥清献，原籍宁都白鹿营 （今江西省宁都县黄石镇营底村），幼年随父移居广东增城，故《宋史》载其广州人，《中国人名大辞典》载其增城（中新坑背崔屋村）人。绍熙四年（1193）进士。授浔州司法参军，调淮西提刑司检法官，特授广西提点刑狱。嘉定中，权发遣扬州事、主管淮东安抚司公事，知成都府兼本路安抚使。端平元年（1234），授广东经略安抚使兼知广州。二年，除参知政事。三年，拜右承相兼枢密使。嘉熙三年以观文殿大学士奉祠。著有《崔清献公集》。